rejauldu/bengali-wikipedia huggingface dataset:
বাংলাদেশের পররাষ্ট্রনীতি দেশটির জাতীয় স্বার্থ রক্ষায় সে দেশের সংবিধান দ্বারা নির্বাচিত স্বার্থ সংশ্লিষ্ট কৌশল এবং তার বৈদেশিক সম্পর্কের গভীরে বিভিন্ন লক্ষ্য অর্জনের জন্য গঠিত। বাংলাদেশের পররাষ্ট্র মন্ত্রণালয় সে দেশের সংবিধানের সংশ্লিষ্ট অংশের নির্দেশনা অনুযায়ী পররাষ্ট্রনীতি প্রনয়ন ও প্রয়োগ করে।  সাংবিধানিক বিধান thumb|left|250px|বাংলাদেশী পাসপোর্ট পূর্বে শুধুমাত্র ইসরাইল ব্যতীত বিশ্বের সকল দেশের জন্য বৈধ কথাটি উল্লেখ থাকলেও, বর্তমানে তা সকল দেশের জন্য বৈধ হিসেবে ঘোষণা করা হয়েছে বাংলাদেশের মৌলিক পররাষ্ট্রনীতি বাংলাদেশের সংবিধানের সংবিধানের ২৫ অনুচ্ছেদে বর্নিত নিম্মোক্ত বিধানসমূহ থেকে উদ্ভূতঃ  রাষ্ট্র তার সার্বভৌমত্ব ও সমতার প্রতি সম্মান বজায় রেখে, অন্যান্য দেশের অভ্যন্তরীণ বিষয়সমূহে হস্তক্ষেপ থেকে বিরত থাকা, আন্তর্জাতিক বিরোধের শান্তিপূর্ণ সমাধান এবং আন্তর্জাতিক আইন ও জাতিসংঘ সনদের নীতিমালার প্রতি শ্রদ্ধার উপর ভিত্তি করে আন্তর্জাতিক সম্পর্ক স্থাপন করবে-  আন্তর্জাতিক সম্পর্কের ক্ষেত্রে শক্তি প্রয়োগ না করা এবং সাধারণ ও সম্পূর্ণ নিরস্ত্রীকরণের জন্য সংগ্রাম করা;  প্রতিটি মানুষের স্বাধীন সিদ্ধান্ত গ্রহণের ক্ষমতা এবং তার নিজের পছন্দ অনুযায়ী নিজস্ব সামাজিক, অরথনৈতিক ও রাজনৈতিক ব্যবস্থা গড়ে তোলাকে সমর্থন করা; এবং  সাম্রাজ্যবাদ, ঔপনিবেশিকতা বা জাতিবিদ্বেষের বিরুদ্ধে সংগ্রামরত সারা বিশ্বের সকল নির্যাতিত মানুষের পাশে দাঁড়ানো।   তথ্যসূত্র   বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:পররাষ্ট্র নীতি বিষয়শ্রেণী:বাংলাদেশের রাজনীতি বিষয়শ্রেণী:দেশ অনুযায়ী পররাষ্ট্রনীতি
পিটার ডি. হাস একজন মার্কিন কূটনীতিক যিনি ২০২২ সালের মার্চ মাস থেকে ২৩ জুলাই ২০২৪ পর্যন্ত বাংলাদেশে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেছেন। হাস এর পূর্বে রাজ্যের অর্থনীতি ও ব্যবসা বিষয়ক ভারপ্রাপ্ত সহকারী সচিব হিসেবে দায়িত্ব পালন করেছেন।   শিক্ষা  হাস ১৯৮৮ সালে ইলিনয় ওয়েসলিয়ান ইউনিভার্সিটি থেকে জার্মান ও আন্তর্জাতিক শিক্ষায় স্নাতক এবং লন্ডন স্কুল অব ইকোনমিক্স থেকে অর্থনীতিতে স্নাতকোত্তর ডিগ্রি অর্জন করেন।   কর্মজীবন  ইউনাইটেড স্টেটস ফরেন সার্ভিসে যোগদানের পর, হাসকে প্রথমে মরক্কোতে মার্কিন দূতাবাসের অর্থনৈতিক কর্মকর্তা হিসেবে নিয়োগ দেওয়া হয়। হাস ফরেন, কমনওয়েলথ ও ডেভেলপমেন্ট অফিসে এক বছরের জন্য ডেস্ক অফিসার হিসাবেও কাজ করেছেন এবং লন্ডনে মার্কিন দূতাবাসের একজন অর্থনৈতিক কর্মকর্তা ছিলেন। তিনি ২০১১ থেকে ২০১৪ সাল পর্যন্ত মুম্বাইয়ের মার্কিন যুক্তরাষ্ট্রের কনসাল জেনারেল হিসেবে দায়িত্ব পালন করেছেন। ২০১৭ থেকে ২০১৮ পর্যন্ত, হাস ভারপ্রাপ্ত স্থায়ী প্রতিনিধি হিসাবে অর্থনৈতিক সহযোগিতা ও উন্নয়ন সংস্থা-তে মার্কিন যুক্তরাষ্ট্রের মিশনের জন্য কাজ করেছেন। এরপর হাস ওয়াশিংটন, ডিসিতে বদলি হন, যেখানে তিনি অর্থনীতি ও ব্যবসা বিষয়ক ভারপ্রাপ্ত সহকারী সেক্রেটারি অফ স্টেট হিসেবে দায়িত্ব পালন করেন।   বাংলাদেশে নিযুক্ত রাষ্ট্রদূত  ৯ জুলাই, ২০২১-এ, রাষ্ট্রপতি জো বাইডেন বাংলাদেশে পরবর্তী মার্কিন রাষ্ট্রদূত হিসেবে হাসকে মনোনীত করেন। সিনেটের বৈদেশিক সম্পর্ক কমিটি তার মনোনয়নের বিষয়ে ২০ অক্টোবর, ২০২১-এ শুনানি করে। কমিটি মনোনয়ন সম্পর্কে ৩ নভেম্বর, ২০২১ তারিখে অনুকূল প্রতিবেদন প্রকাশ করে। ১৮ ডিসেম্বর, ২০২১ তারিখে, কন্ঠ ভোটের মাধ্যমে মার্কিন যুক্তরাষ্ট্রের সিনেটে রাষ্ট্রদূত হিসেবে হাসকে নিশ্চিত করা হয়। থাম্ব|পরিচয় প্রদান অনুষ্ঠান ১৫ মার্চ, ২০২২ তারিখে, হাস বাংলাদেশের রাষ্ট্রপতি আবদুল হামিদের কাছে তার পরিচয়পত্র পেশ করেন।  ২০২২ সালের ১৪ ডিসেম্বর গুম হওয়া ব্যক্তিদের স্বজনদের সংগঠন মায়ের ডাকের সঙ্গে বৈঠক করতে তেজগাঁওয়ের শাহীনবাগে বিএনপির নিখোঁজ নেতা সাজেদুল ইসলাম সুমনের বাড়িতে যান তিনি। ওই বাড়িতে রাষ্ট্রদূতকে ঘিরে ধরে স্মারকলিপি হাতে তুলে দেওয়ার চেষ্টা করে মায়ের কান্না নামের আরেকটি সংগঠনের কর্মীরা। তখন তড়িঘড়ি করে পিটার হাস গাড়িতে করে সেখান থেকে চলে আসেন। এ ঘটনা নিয়ে বাংলাদেশের রাজনৈতিক অঙ্গন উত্তপ্ত হয়ে ওঠে। এর প্রতিক্রিয়ায় যুক্তরাষ্ট্র্রের পররাষ্ট্র দপ্তর থেকে জানা যায়, 'ঢাকায় রাষ্ট্রদূত ও দূতাবাসের কর্মকর্তারা ১৪ ডিসেম্বর একটি বৈঠক দ্রুত শেষ করেছেন নিরাপত্তাজনিত উদ্বেগের কারণে। আমরা আমাদের উদ্বেগের বিষয়টি বাংলাদেশ সরকারের শীর্ষ পর্যায়ে জানিয়েছি।'   ব্যক্তিগত জীবন  হাস ফরাসি ও জার্মান ভাষায় কথা বলতে পারেন।   তথ্যসূত্র    বহিঃসংযোগ     বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন কূটনীতিবিদ বিষয়শ্রেণী:বাংলাদেশে নিযুক্ত মার্কিন যুক্তরাষ্ট্রের রাষ্ট্রদূত
বাসাম মোহাম্মাদ আল-থাওয়াদি (জন্ম: ১৩ ডিসেম্বর, ১৯৬০) হচ্ছেন বাহরাইনের একজন প্রবীণ চলচ্চিত্র নির্মাতা এবং চলচ্চিত্র প্রযোজক। তিনি ১৯৯০ সালে মুক্তিপ্রাপ্ত বাহরাইনের প্রথম চলচ্চিত্র দ্য ব্যারিয়ার-এর পরিচালনার কাজটি করেছেন। তিনি চলচ্চিত্র নির্মাণে "আঞ্চলিক অগ্রগামী ব্যক্তি" হিসেবে সকলের কাছে অধিক পরিচিত। একই সাথে তিনি হচ্ছেন জিসিসি সিনেমা সোসাইটির একজন প্রতিষ্ঠাতা সদস্য এবং বাহরাইনের আরব সিনেমা উৎসবের প্রতিষ্ঠাতা ও পরিচালক-ইন-জেনারেল। বাহরাইন রেডিও ও টেলিভিশন কর্পোরেশনের হয়ে কাজ করার পাশাপাশি, তিনি বাহরাইনের বেশ কয়েকটি নাটকে অভিনয়ের সময় তিনি অসংখ্য ছোট্ট চলচ্চিত্র এবং বিজ্ঞাপন, শিক্ষা ও সাংস্কৃতিক কর্মসূচি পরিচালনা করেছেন।  আল-থাওয়াদি ১৯৯৪ সালে আল সাওয়ারি ভিডিও উৎসবের সভাপতি নির্বাচিত হন এবং ১৯৯৮ সালে বাগদাদ আন্তর্জাতিক টেলিভিশন ও চলচ্চিত্র উৎসবের বিচারক কমিটির একজন সদস্য নিযুক্ত হন। তিনি ১৯৯৩ সালে বাহরাইনের "মিশরীয় চলচ্চিত্র দিবস উৎসব" আয়োজন করেন এবং তিনি ১৯৯৬ সালে অনুষ্ঠিত পঞ্চম আরব সঙ্গীত উৎসবের একজন পরিচালক ছিলেন।  জীবনী বাসাম মোহাম্মাদ আল-থাওয়াদি ১৯৬০ সালের ডিসেম্বরে বাহরাইনের রাজধানী মানামার গুয়াদিবিয়ায় জন্মগ্রহণ করেন। বাসামের বাবা ১৯৬০-এর দশকে সৌদি আসকের কাছাকাছি এক স্থানে কাজ করতেন এবং এই সময়ে বাসাম আল-থাওয়াদি আলোকচিত্রের প্রতি তার ব্যাপক আগ্রহ প্রকাশ করেন। ১৯৭৯ সালে, তিনি মিশরের কায়রোতে অবস্থিত এক আর্টস একাডেমিতে উচ্চমানের সিনেমায় চিত্রগ্রহণ বিষয়ে অধ্যয়ন করেন এবং তিনি ১৯৮২ সালে সেখান থেকে স্নাতক ডিগ্রি অর্জন করেন। তিনি উক্ত আর্টস একাডেমিতে পড়ার সময় একটি সংক্ষিপ্ত নাটক, আল কিনা (অনুবাদ: মুখোশ) পরিচালনা করেন। তাকে স্নাতক সম্পন্ন করার পূর্বে উক্ত একাডেমী হতে একটি ছোট নাটক নির্মাণের কাজ দেওয়া হয়েছিল। উক্ত ছোট নাটকটির নাম হলো "মালাকাত আল আর্দ" (অনুবাদ: পৃথিবীর ফেরেশতা)।  বাসাম আল-থাওয়াদি ১৯৮৫ সালের ৪ মে, বাহরাইন টিভিতে যোগদান করেন এবং উক্ত চ্যানেলের জন্য বিভিন্ন অনুষ্ঠান প্রযোজনা করতে সাহায্য করেন। এছাড়াও তিনি বেশ কয়েকটি অনুষ্ঠান নির্মাণ করেছেন যেগুলো আরব দেশগুলোতে আরব স্টেট ব্রডকাস্টিং ইউনিয়ন (এএসবিইউ)-এর সাহায্যে প্রচারিত হয়েছিল।  ১৯৯০ সালে, বাহরাইনের প্রথম ফিচার চলচ্চিত্র দ্য ব্যারিয়ার, যেটিতে তিনি প্রযোজনা এবং পরিচালনার কাজ করেছেন, এই চলচ্চিত্রটির দৃশ্যগুলো বাহরাইনের বিভিন্ন স্থানে ধারণ করা হয়েছে। এই চলচ্চিত্রটি বেশ কয়েকটি আঞ্চলিক এবং আন্তর্জাতিক চলচ্চিত্র উৎসবে স্থান পেয়েছে, এবং প্রায় সকল স্থানে এটি সকলের কাছ থেকে ভালো প্রতিক্রিয়া গ্রহণ করে, সকলের পরিচালক হিসেবে বাসাম আল-থাওয়াদির কাজ পছন্দ করেছিল।  তিনি বর্তমানে বাহরাইনের তথ্য মন্ত্রণালয়ের অধীনে বাহরাইন রেডিও ও টেলিভিশন কর্পোরেশনের নাটক ও তথ্যচিত্র বিভাগের প্রধান কর্মকর্তা হিসেবে কাজ করছেন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর অভিনেতা
এস এম জাফর (জন্ম ১৯৩০) পাকিস্তানের মানবাধিকারকর্মী বিশিষ্ট একজন আইনজীবী (সিনিয়র অ্যাডভোকেট সুপ্রিম কোর্ট) এছাড়া তিনি একজন রাজনীতিবিদ এবং পাকিস্তানের সিনেটের প্রাক্তন সদস্য। কিছু সময়ের জন্য তিনি পাকিস্তান মুসলিম লিগের (কিউ) সাথেও যুক্ত ছিলেন।Senior lawyer SM Zafar instructed by wife amid television show on Panama verdict Daily Pakistan Global (newspaper), Published 29 July 2017, Retrieved 14 May 2018   পেশা  জাফর ১৯৫০-এর দশকে আইনজীবী হিসাবে কর্মজীবন শুরু করেছিলেন। ১৯৫৮ সালে পাকিস্তানে সামরিক আইন আরোপ করার সময় এবং ১৯৬২ সালের পাকিস্তানের সংবিধানে সংশোধনী জোর করার ক্ষেত্রে তিনি গুরুত্বপূর্ণ ভূমিকা পালন করেছিলেন৷ প্রাথমিক পর্যায়ে মানবাধিকারের পক্ষে পর্যাপ্ত সুরক্ষা ছিল না। ১৯৬৫ – ১৯৬৯ সাল পর্যন্ত উচ্চ আদালতের বিচারক এবং পাকিস্তানের আইন ও বিচার মন্ত্রীর (পাকিস্তান) মন্ত্রীর দায়িত্ব পালন করার পরে, জাফর ১৯৬৮ সালে সরকার থেকে অবসর গ্রহণ করেন এবং তার নিজস্ব আইন অনুশীলন শুরু করেন।  এস এম জাফর এবং তাঁর সমসাময়িক কয়েকজন ১৯ ১৯৭৬ সালে পাকিস্তানের "হিউম্যান রাইটস সোসাইটি" প্রতিষ্ঠা করেছিলেন।  তিনি পাঞ্জাবের ১২৪ তম সমাবর্তনে বিশ্ববিদ্যালয়ের আইন বিষয়ে সম্মানসূচক পিএইচডি ডিগ্রি লাভ করেছেন। তিনি ২০১৪ সালে সক্রিয় আইন অনুশীলন থেকে অবসর গ্রহণ করেছিলেন।   তথ্যসূত্র   বিষয়শ্রেণী:পাকিস্তানি আইনজীবী বিষয়শ্রেণী:পাকিস্তানের সিনেট সদস্য বিষয়শ্রেণী:জীবিত ব্যক্তি বিষয়শ্রেণী:১৯৩০-এ জন্ম বিষয়শ্রেণী:পাকিস্তানি নাগরিক অধিকার কর্মী বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের ব্যক্তি বিষয়শ্রেণী:পাকিস্তান মুসলিম লীগ (কিউ) এর রাজনীতিবিদ
কন্দস্বামী () হচ্ছে ২০০৯ সালে মুক্তিপ্রাপ্ত একটি তামিল চলচ্চিত্র। সুশী গণেশ পরিচালিত এই চলচ্চিত্রটিতে বিক্রম এবং শ্রিয়া সরন মুখ্য ভূমিকায় অভিনয় করেছিলেন। সুপারহিরো ঘরানার এই চলচ্চিত্রে বিক্রম সুপারহিরো ছিলেন। চলচ্চিত্রটির নায়িকা ছিলেন শ্রিয়া সরন, এছাড়াও চলচ্চিত্রটিতে প্রভু, আশিষ বিদ্যার্থী, কৃষ্ণ, মুকেশ তিওয়ারি, মনসুর আলি খান, ভাদিভেলু এবং ওয়াই জি মহেন্দ্র ছিলেন। চলচ্চিত্রটির গানগুলোর সুরকার ছিলেন দেবী শ্রী প্রসাদ এবং তিনি আবহ সঙ্গীতও পরিচালনা করেছিলেন। ২০০৯ সালের ১৭ই মে চলচ্চিত্রটির সাউন্ডট্র্যাক মুক্তি পায় এবং চলচ্চিত্রটি মুক্তি পায় ২১ আগস্ট ২০০৯ তারিখে।  কন্দস্বামী চলচ্চিত্রটি একই দিনে তেলুগু ভাষায় মাল্লান্না নামে মুক্তি দেওয়া হয়েছিলো, বহু পরে ২০১৮ সালে এটি হিন্দি ভাষায় অনুবাদ করে টেম্পার ২ নামে ইউটিউবে বের করে গোল্ডমাইন্স টেলিফিল্মস, এবং এটি বাংলাদেশে মোস্ট ওয়েলকাম (২০১২) নামে পুনঃনির্মিত হয়েছিলো যেখানে অনন্ত জলিল অভিনয় করেন।  অভিনয়ে   বিক্রম - কন্দস্বামী আইপিএস, মাল্লান্না আইপিএস (তেলুগু), সিবিআইতে পুলিশ সুপারিনটেন্ডেন্ট  প্রভু - পরনধমন আইপিএস, সিবিসিআইডি এর ডিআইজি  কৃষ্ণ - কৃষ্ণ রাও আইপিএস, সিবিআই এর জয়েন্ট ডাইরেক্টর  শ্রিয়া সরন - সুব্বুলক্ষ্মী পোন্নুস্বামী  আশিষ বিদ্যার্থী - পোল্লুর পরমজ্যোতি পোন্নুস্বামী, শিল্পপতি, সুব্বুলক্ষ্মীর বাবা  চলচ্চিত্রটির বিকাশ  ২০০২ সালের সুপারহিরো চলচ্চিত্র সামুরাই এর সফলতার পর বিক্রম আরেকটি সুপারহিরো চলচ্চিত্রে অভিনয় করতে চেয়েছিলেন। ২০০৭ এর জানুয়ারীতে খবর আসে যে অভিনেতা বিক্রমকে নিয়ে পরিচালক সুশী গণেশ কন্দস্বামী নামের একটি চলচ্চিত্র বের করবেন যেটি ২০০৭ এরই দিওয়ালিতে মুক্তি পাবে। ২০০৭ সালেরই চলচ্চিত্র শিবাজিঃ দ্যা বস এর নায়িকা শ্রিয়া সরনকে কন্দস্বামী তে নেওয়ার সিদ্ধান্ত চূড়ান্ত করা হয়। চলচ্চিত্রটি বানাতে দেরি হয়ে গিয়েছিলো বিক্রম এবং শ্রিয়ার ব্যস্ততার কারণে।  আরও দেখুন   বীরান   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:ভারতে দুর্নীতি সম্পর্কে চলচ্চিত্র বিষয়শ্রেণী:মেক্সিকোতে ধারণকৃত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ইতালিতে ধারণকৃত চলচ্চিত্র বিষয়শ্রেণী:ভারতীয় সুপারহিরো চলচ্চিত্র
ঘুঘুডাঙ্গা জমিদার বাড়ী ব্রিটিশ শাসনামলে নির্মিত দিনাজপুর জেলা শহর থেকে প্রায় ৯ কিলোমিটার দক্ষিণে আউলিয়াপুর ইউনিয়নে পূর্নভবা নদীর তীরে ঘুঘুডাঙ্গা জমিদার বাড়ির অবস্থান।    ইতিহাস  ঘুঘুডাঙ্গা থেকে মাত্র ১২মাইল দক্ষিণে পূর্নভবা নদীর পূর্বতীরে ছিল গুপ্ত পাল শাসনামলের কোটিবর্ষ নগরী; যা পরবর্তীতে বানগড় বা দেবকোট নামেও পরিচিত ছিল। ১২০৪-০৫ বাংলা সালে ইখতিয়ার উদ্দীন মোহাম্মদ বখতিয়ার খলজী বাংলার উত্তর ও পশ্চিমাঞ্চল অধিকারের পর প্রথমে লখনৌতি নামক  স্থানে তার রাজধানী স্থাপন করলেও পরবর্তীকালে তিনি এই দেবকোটে রাজধানী স্থানান্তরিত করেন। দেবকোট থেকে তিনি ব্যর্থ তিব্বত অভিযানে গিয়ে ফিরে আসেন এবং এ দেবকোটেই তিনি নিহত হন। এ স্থানেই মুসলিম আমলে দমদমা দুর্গও নির্মিত্ত হয়েছিল। এই ধ্বংসপ্রাপ্ত নগরীর নিকট এখন রয়েছে ভারতের দক্ষিণ দিনাজপুর জেলার গঙ্গারামপুর থানা সদর।  বর্তমান ঘুঘুডাঙ্গার প্রাচীন নাম ‘‘একবারপুর’’  প্রায় শতবছর পূর্বে, ব্রিটিশ শাসনের সময় তৎকালীন ভারতের জলপাইগুড়ির অধিবাসী নবীর মোহাম্মদ ব্যবসায়িক প্রয়োজনে এই একবারপুরে এসে এর নৈসর্গিক সৌন্ধার্যে মুগ্ধ হয়ে এখানেই থেকে যান।   নবীর মোহাম্মদের পুত্র ফুল মোহাম্মদ চৌধুরী ক্রমান্বয়ে বহু জমিদারী ক্রয় করেন এবং পাথর ঘাটা হতে ঘুঘুডাঙ্গার জমিদার বাড়ি নির্মাণ করেন।   ১৯৫০ সালে জমিদারি প্রথা বিলুপ্তি পর্যন্ত বংশ পরম্পরায় ঘুঘুডাঙ্গা জমিদারি টিকে ছিল।   ১৯৭১ এর মুক্তিযুদ্ধের সময় জমিদারবাড়িটি মুক্তিবাহিনীর ক্যাম্প ও আশ্রয়কেন্দ্র হিসেবে ব্যবহৃত হয়েছিল।  পাকহানাদার বাহিনী বাড়িটি মর্টার শেল দিয়ে ধ্বংস করে দিয়েছিল।   সমাজ কল্যাণমূলক কাজ ঘুঘুডাঙ্গার জমিদাররা বিভিন্ন সময়ে সামাজিক কল্যাণের জন্য কাজ করে গেছেন। বর্তমান ঘুঘুডাঙ্গা উচ্চ বিদ্যালয় ও কলেজ তাদের দ্বারা প্রতিষ্ঠিত। বর্তমান ভারতের গঙ্গারামপুরের খোজাপুরেও তারা ৬ষ্ঠ শ্রেণী পর্যন্ত একটি এম ই স্কুল করেছিলেন। ঘুঘুডাঙ্গায় গরিব মানুষের রোগ মুক্তি কামনায় তারা একটি হোমিও দাতব্য চিকিৎসালয় প্রতিষ্ঠা করেছিলেন। এই চিকিৎসালয়টি বর্তমানে সরকারী ভাবে পরিচালিত হচ্ছে। এছাড়া পল্লী মঙ্গল সমিতি নামে একটি জনকল্যাণ মূলক সংগঠন প্রতিষ্ঠা করেন জমিদার পরিবারের সদস্যরা। ঘুঘুডাঙ্গার বর্তমান পোস্ট অফিস তাদের উদ্যোগেই ব্রিটিশ শাসনামলে স্থাপিত হয়েছিল। ঘুঘুডাঙ্গায় একটি ফুরকানিয়া মাদ্রাসা স্থাপন, মসজিদ নির্মাণ, দিনাজপুর স্টেশন রোড জামে মসজিদের নির্মাণ, বর্তমান দিনাজপুর জেলা জজকোর্ট এলাকায় ২টি মসজিদ নির্মাণ, কাচারীতে কপিকল সহ কূয়া স্থাপনে উল্লেখযোগ্য অবদান রেখেছেন ঘুঘুডাঙ্গার জমিদার পরিবার। সাধারণ মানুষের পানি সমস্যা মোকাবেলায় জমিদারগণ ঘুঘুডাঙ্গা এষ্টেটে পীরপুকুর, বঁচাপুকুর, ঝাড়–য়ানী দিঘী সহ বেশ কয়েকটি বড় দিঘি খনন করেছিলেন।    তথ্যসূত্র    বহিঃসংযোগ   বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:দিনাজপুর জেলা বিষয়শ্রেণী:ঐতিহাসিক স্থান
thumb|150px|right| রামেশ্বর দেউল   রামেশ্বর দেউল  লিঙ্গরাজ  মন্দিরের মৌসী মা (ওড়িয়া: ମାଉସୀ ମା ଦେଉଳ) মন্দির নামে পরিচিত। এটি লিঙ্গরাজ মঠ  থেকে ২ কিমি দূরে অবস্থিত। অত্যন্ত প্রাচীন মন্দির যা শিবকে উৎসর্গ করে নির্মাণ করা হয়েছিল। ভারতবর্ষের ওড়িশা রাজ্যে ভুবনেশ্বরের কাছে এটি অবস্থিত। এটি ওড়িশার শিব মন্দির গুলির মধ্যে অন্যতম শিব মন্দির। ওড়িশার এই শিব মন্দিরটি ১০০০ থেকে ১১০০ বছরের প্রাচীন।  কিংবদন্তি কিংবদন্তি শ্রীরাম রাবণের উপর জয়লাভের পর লংকায় ফিরে আসার পর কিংবদন্তি সেনাকে শিবের আরাধনা করতে বলেছিলেন।  রামচন্দ্র সেই উদ্দেশ্য জন্য একটি লিঙ্গ তৈরি। ঐতিহ্যগতভাবে অশোকতমিতির সময়, যা চৈত্রের রাম নবামায় এক দিন আগে ভগবান লিঙ্গরাজায় রুকুনা  নামে একটি বৃহত রথের দ্বারা এই মন্দিরের কাছে আসে এবং চার দিন ধরে বসবাস করে। ঐতিহাসিকভাবে ৯  ম শতাব্দীতে মন্দিরটি পুনর্নির্মাণ করা হয়।  ইতিহাস মন্দিরটির সঙ্গে ভগবান রামচন্দ্রে কথা উল্লেখ থাকলেও অনুমান করা হয় মন্দির এক হাজার বছরেরও বেশি প্রাচীন এবং এর নির্মাণ হয়েছিল ৯ তম শতাব্দী থেকে ১০ তম শতাব্দীর মাঝামঝি সময়ে। মন্দিরটি কাছেই  অবস্থিত লিঙ্গরাজ মন্দির যার থেকে রামেশ্বর মন্দিরটি প্রায় ৩০০ বছরের প্রাচীন। স্থাপত্য ওড়িশার মন্দিরের দুটি অংশ থাকে। একটি অংশ হল দেউল বা প্রবিত্র অংশ, অন্যটি পবিত্র অংশের বা মূল মন্দিরের সঙ্গে বা পাশেই তীর্থযাত্রীদের জন্য বরাদ স্থান। রামেশ্বর মন্দিরটি একটি একটি দেউল মন্দির এবং মন্দিরটি ওড়িশার সুপরিচিত কলিঙ্গ শৈলিতে নির্মিত। এই মন্দিরটি একটি মাত্র উচু কক্ষ হিসাবে নির্মিত হয়েছে। মন্দিরটির সঙ্গে দ্বিতীয় কোন কক্ষ নেই। মন্দিরের সমুখ ভাগেই রয়েছে একটি প্রবেশ পথ। প্রবেশ পথ বাদে মন্দিরটির অন্য তিনদিকে তিনটি জানালা রয়েছে। মন্দিরটি একটি শক্তিশালি ও কঠিন ভিত্তের উপর নির্মিত হয়েছে। মন্দিরের দেয়াল জুড়ে বিভিন্ন কারুকার্য ও চিত্র অঙ্কন করা হয়েছে। মন্দিরের উপরে রয়েছে বৃত্তাকার অংশ ও তার উপরে নির্মিত হয়েছে মন্দিরের চূরা। মন্দিরটি নির্মাণে ব্যবহৃত হয়েছে বেলেপাথর।  বর্তমানে মন্দিরটি রক্ষনা বেক্ষনার চেষ্টা করা হচ্ছে।   চিত্রশালা    আরও দেখুন   ভুবনেশ্বরের মন্দিরের তালিকা।   তথ্যসূত্র    বহিঃসংযোগ   who is the aunt of Shiva,non other than The daughter of Mithila    ancient temples in bhubaneshwar  ashokastami in bhubaneshwar  ashokastami  বিষয়শ্রেণী:শিব মন্দির বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:৯ম শতাব্দীর হিন্দু মন্দির
পটুয়াখালী সরকারি টেকনিক্যাল স্কুল ও কলেজ  বাংলাদেশের একটি সরকারি কারিগরি শিক্ষা প্রতিষ্ঠান।http://www.techedu.gov.bd/site/page/cfe9180b-e711-47ae-8792-f66008cd525b/প্রতিষ্ঠানের-ওয়েবসাইট-(সার্টিফিকেট-স্তর) এটি বরিশাল বিভাগের পটুয়াখালী জেলার সদর থানার সবুজবাগ এলাকায়, সরকারি শিশু পরিবার, পটুয়াখালী এর পাশে অবস্থিত এবং বাংলাদেশ কারিগরি শিক্ষা বোর্ডের অধীনস্থ।http://www.patuakhali.gov.bd/site/education_institute/6c7c687f-1797-11e7-9461-286ed488c766/পটুয়াখালী%20সরকারি%20টেকনিক্যাল%20স্কুল%20এবং%20কলেজ   ইতিহাস   পটুয়াখালী সরকারি টেকনিক্যাল স্কুল ও কলেজ ১৯৭২ সালে সরাসরি সরকারি ব্যবস্থাপনায় 'পটুয়াখালী সরকারি ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়।   আবকাঠামো    শিক্ষা ব্যবস্থা    ফলাফল    সহ-শিক্ষা কার্যক্রম    গ্যালারি  থাম্ব|PTSC GATE  থাম্ব   আরও দেখুন    বাংলাদেশ কারিগরি শিক্ষা বোর্ড  বাংলাদেশের সরকারি টেকনিক্যাল স্কুল ও কলেজের তালিকা   তথ্যসূত্র     বহিঃসংযোগ      বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পটুয়াখালী জেলার মহাবিদ্যালয় বিষয়শ্রেণী:বাংলাদেশের সরকারি টেকনিক্যাল স্কুল ও কলেজ বিষয়শ্রেণী:পটুয়াখালীর বিদ্যালয় বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:পটুয়াখালীর বিশ্ববিদ্যালয় ও মহাবিদ্যালয়
thumb|নেত্রকোণা জেলার দুর্গাপুর উপজেলার বিজয়পুরে চিনামাটির পাহাড় সিরামিক শিল্প বাংলাদেশের একটি ক্রমবর্ধমান উৎপাদন খাত। প্রথম সিরামিক শিল্প কারাখানা ১৯৫০এর দশকে স্থাপিত হয় এবং সেসময় থেকেই এই শিল্পের যাত্রা শুরু।  প্রধানত খাবার থালাবাসন, টয়লেট সামগ্রী এবং টাইলস তৈরি করাই এই শিল্পের কাজ। ২০১১ সালের হিসাব অনুযায়ী, প্রায় পাঁচ লক্ষ মানুষ এই শিল্পের সাথে যুক্ত। ২০১৩-১৪ অর্থবর্ষের প্রথম নয়মাসে দেশের ৮০% চাহিদা মিটিয়ে, বিদেশে প্রায় ৩৬ মিলিয়ন মার্কিন ডলার মূল্যের সিরামিক সামগ্রী বাইরে রপ্তানি করা হয়। ইউরোপ, আমেরিকা এবং মধ্যপ্রাচ্যে প্রধানত সিরামিক সামগ্রী রপ্তানী করা হয়।    ইতিহাস  প্রথম সিরামিক প্ল্যান্ট ১৯৫৮ সালে বগুড়াতে স্থাপন করা হয়। তাজমা সিরামিক ইন্ড্রাস্টি নামে এই প্ল্যান্টটি ছিল ছোট এবং চীনা মাটির বাসন-কোসন তৈরি করত।    পিপলস সিরামিক ইন্ডাস্ট্রি, যার পূর্বের নাম পাকিস্তান সিরামিক ইন্ডাস্ট্রি ১৯৬৬ সালে উৎপাদন শুরু করে।   বেঙ্গল ফাইন সিরামিক লিমিটেড বাংলাদেশের প্রথম পোড়ামাটির তৈরি পণ্যের উৎপাদক। এই কোম্পানি ১৯৮৬ সালে চালু হয়।   মুন্নু সিরামিক বাংলাদেশের বৃহত্তম কারখানাগুলোর মধ্যে একটি, যেটি ১৯৮৫ সালে চালু হয়। প্রথম দিকে এই কোম্পানি চিনামাটির বাসন তৈরি করলেও, পরবর্তীতে সকল ধরনের সিরামিক পণ্য উৎপাদন করে।   শাইনপুকুর সিরামিক ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উতপাদন করে।  আরএকে সিরামিকস ১৯৯৮ সালে বাংলাদেশে প্রতিষ্ঠিত হয় এবং ২০০০ সালে বাণিজ্যিক উৎপাদন শুরু করে।   কাঁচামালের উৎস  ময়মনসিংহ, সিলেট ও নেত্রকোণায় কিছু চীনামাটির সন্ধান পাওয়া গেছে। ১৯৫৭ সালে ময়মনসিংহের বিজয়পুরে বাংলাদেশের সবচেয়ে বড় চীনামাটির খনি পাওয়া যায়। সিরামিক প্রস্তুতকারক কোম্পানিগুলো চীন, ভারত, নিউজিল্যান্ড ও জার্মানি থেকেও কাঁচামাল আমদানি করে।    বৈদেশিক বিনিয়োগ  সিরামিক শিল্প খাত বৈদেশিক বিনিয়োগ আকৃষ্ট করেছে। বিনিয়োগ প্রধানত চীন ও মধ্যপ্রাচ্য থেকে হয়েছে। প্রধান যৌথ উদ্যোগ অংশীদারদের মধ্যে আছে আরএকে সিরামিকস, ফু ওয়াং ও চীন-বাংলা। যাদের মধ্যে সবচেয়ে বড় সংযুক্ত আরব আমিরাতের আরএকে, যেটি দেশের শতকার ৮০ ভাগ টয়লেট সামগ্রীর প্রয়োজন মেটায়।    তথসূত্র   বিষয়শ্রেণী:বাংলাদেশের অর্থনীতি বিষয়শ্রেণী:বাংলাদেশের সিরামিক প্রস্তুতকারক বিষয়শ্রেণী:বাংলাদেশের শিল্প
থাম্ব|আবুল হাসান আলী হাসানী নদভী (১৯১৩–১৯৯৯) "আবুল হাসান আলী হাসানী নদভীর উপর লিখিত গ্রন্থপঞ্জি" নামের এই তালিকায় বিংশ শতাব্দীর ভারতীয় ইসলামি চিন্তাবিদ, বুদ্ধিজীবী, সাহিত্যিক, ঐতিহাসিক, বাগ্মী ও দার্শনিক আবুল হাসান আলী হাসানী নদভীর জীবন ও কর্মের উপর রচিত প্রধান কাজ সমূহ এপিএ শৈলীতে অন্তর্ভুক্ত করা হবে। ১৯৮৩ সালে তিনি আত্মজীবনী রচনা শুরু করেন। যা কারওয়ানে যিন্দেগী নামে ১৯৯৯ সাল পর্যন্ত ৭ খণ্ডে প্রকাশিত হয়।   বিশ্বকোষ           জীবনীগ্রন্থ                                                                               অভিসন্দর্ভ                                 পত্রিকা নিবন্ধ                       সাময়িকী নিবন্ধ                                                 ওয়েবসাইট নিবন্ধ         অন্যান্য অভিসন্দর্ভ               অন্যান্য বই                 বিবিধ       আরও দেখুন   আবুল হাসান আলী হাসানী নদভী সম্পর্কিত নিবন্ধসমূহ   পাদটীকা    গ্রন্থপঞ্জি       বহিঃসংযোগ   উর্দু জীবনীগ্রন্থ সংগ্রহ  আরবি জীবনীগ্রন্থ সংগ্রহ  ইংরেজি জীবনীগ্রন্থ সংগ্রহ  বাংলা জীবনীগ্রন্থ সংগ্রহ  হিন্দি জীবনীগ্রন্থ সংগ্রহ  মালয় জীবনীগ্রন্থ সংগ্রহ  বিষয়শ্রেণী:গ্রন্থপঞ্জি বিষয়শ্রেণী:আবুল হাসান আলী হাসানী নদভী বিষয়শ্রেণী:দেওবন্দি ব্যক্তির উপর লিখিত গ্রন্থপঞ্জি বিষয়শ্রেণী:ইসলাম সম্পর্কিত তালিকা
নিকোলাস অ্যাডামস হল একটি কাল্পনিক চরিত্র। এটি মার্কিন লেখক আর্নেস্ট হেমিংওয়ের ১৯২০-এর দশক ও ১৯৩০-এর দশকে রচিত দুই ডজন ছোটগল্প ও উপন্যাসিকার প্রধান কেন্দ্রীয় চরিত্র। অ্যাডামস চরিত্রটি প্রথম বিশ্বযুদ্ধে রেডক্রসের অ্যাম্বুলেন্স কর্পসের হয়ে উত্তর মিশিগানে গ্রীষ্মকালের কাটানো হেমিংওয়ের নিজস্ব অভিজ্ঞতা থেকে অনুপ্রাণিত। নিক অ্যাডামস চরিত্রটি প্রথম দেখা যায় ১৯২৫ সালে প্রকাশিত ইন আওয়ার টাইম ছোটগল্প সংকলনে। এই সংকলনের প্রথম গল্প "ইন্ডিয়ান ক্যাম্প"-এ কিশোর অ্যাডামস প্রথম আবির্ভূত হয়।  প্রায় সবকয়টি গল্প পরবর্তী কালে হেমিংওয়ের মৃত্যুর পর ১৯৭২ সালের দ্য নিক অ্যাডামস স্টোরিজ সংকলনে প্রকাশিত হয়। সেগুলোর বেশিরভাগই হল শুরু ও কৈশোরের গল্প। সর্বোপরি দ্য নিক অ্যাডামস স্টোরিজ-এ ধাপে ধাপে সংযুক্ত পর্বে একজন কিশোরের বয়োপ্রাপ্ত হওয়ার গল্প। গল্পগুলো নিকের জীবনের প্রধানতম সময় নিয়ে একত্রিত করা হয়েছে।  দ্য নিক অ্যাডামস স্টোরিজ  দ্য নর্দান উডস  "থ্রি শটস"  "ইন্ডিয়ান ক্যাম্প"  "দ্য ডক্টর অ্যান্ড দ্য ডক্টরস ওয়াইফ"  "টেন ইন্ডিয়ান্স"  "দি ইন্ডিয়ান্স মুভড অ্যাওয়ে"  অন হিজ ওন  "দ্য লাইট অব দ্য ওয়ার্ল্ড"  "দ্য ব্যাটলার"  "দ্য কিলার্স"  "দ্য লাস্ট গুড কান্ট্রি"  "ক্রসিং দ্য মিসিসিপি"  যুদ্ধ  "নাইট বিফোর ব্যাটল"  "নিক স্যাট অ্যাগেইনস্ট দ্য ওয়াল ..."  "নাউ আই লে মি"  "আ ওয়ে ইউ উইল নেভার বি"  "ইন অ্যানাদার কান্ট্রি"  আ সোলজার হোম  "বিগ টু-হার্টেড রিভার"  "দি এন্ড অব সামথিং"  "দ্য থ্রি-ডে ব্লো"  "সামার পিপল"  কোম্পানি অব টু  "ওয়েডিং ডে"  "অন রাইটিং"  "অ্যান আলপাইন আইডিল"  "ক্রস-কান্ট্রি স্নো"  "ফাদার্স অ্যান্ড সন্স"  তথ্যসূত্র  বিষয়শ্রেণী:আর্নেস্ট হেমিংওয়ে বিষয়শ্রেণী:২০শ শতাব্দীর মার্কিন উপন্যাসের চরিত্র
থাম্ব|বাম|ব্রহ্মা তার ডান হাতে কমন্ডলু ধারণ করেছেন থাম্ব|ধাতব কমন্ডলু, সাধু দ্বারা ধারণ করা হয়। কমণ্ডলু (সংস্কৃত: कमण्डलु) হল আয়তাকার জলের পাত্র, যা ভারতীয় উপমহাদেশ থেকে উদ্ভূত, শুকনো লাউ (কুমড়ো) বা নারকেলের খোসা, ধাতু, কমণ্ডলতরু গাছের কাঠ দিয়ে তৈরি,Shankarachrya’s ashtotaram বা কাদামাটি থেকে, সাধারণত হাতল দিয়ে এবং কখনও কখনও থলি দিয়ে।  হিন্দু তপস্বী বা যোগীরা প্রায়শই পানীয় জল সংরক্ষণের জন্য এটি ব্যবহার করে। p.40 জল-ভরা কমণ্ডলু সরল ও স্বয়ংসম্পূর্ণ জীবনের প্রতিনিধিত্ব করে।  হিন্দু মূর্তিবিদ্যায়ও কমণ্ডলু ব্যবহার করা হয়, তপস্বী বা জলের সাথে সম্পর্কিত দেবতাদের চিত্রণে। এইভাবে, এটিকে হিন্দুধর্মে তপস্বীতার প্রতীক হিসেবে দেখা হয়। জৈন সন্ন্যাসীরা এবং কিছু বোধিসত্ত্বের বর্ণনায়ও কমণ্ডলু ব্যবহার করেন।Sanatana Dharma for Kids: Hindu Trinity: Brahma - Sarasvati   তথ্যসূত্র    বহিঃসংযোগ   বিষয়শ্রেণী:পাত্র বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:হিন্দু প্রতীক
প্রক্রিয়া কাম্যতমকরণ হল একটি প্রক্রিয়া সামঞ্জস্য করার শৃঙ্খলা যাতে কোনও নির্দিষ্ট বাধা লঙ্ঘন না করে কিছু নির্দিষ্ট মানদণ্ডে কাম্যতমকরণ (সর্বোত্তম বা সবচেয়ে কার্যকর ব্যবহার করা)। সর্বাধিক সাধারণ উদ্দেশ্যগুলি হল ব্যয় হ্রাস করা এবং প্রক্রিয়ার মধ্যে বস্তু চলাচল বা দক্ষতা সর্বাধিক করা। শিল্প সিদ্ধান্ত গ্রহণের ক্ষেত্রে এটি অন্যতম প্রধান পরিমাণগত সরঞ্জাম।  কোনও প্রক্রিয়া কাম্যতমকরণ করার সময়, লক্ষ্য হল অন্য সকলকে তাদের আয়ত্তের মধ্যে রেখে, এক বা একাধিক প্রক্রিয়া নির্দিষ্টকরণ সর্বাধিক কার্যকরী করা। এটি করা যেতে পারে একটি প্রক্রিয়া খনন সরঞ্জাম ব্যবহার করে, সমালোচনামূলক ক্রিয়াকলাপগুলি এবং বাধা আবিষ্কার করে এবং কেবল সেগুলি সম্পাদন করে।   ক্ষেত্রসমূহ  মৌলিকভাবে, তিনটি মানদন্ড রয়েছে যা সর্বোত্তম কর্মক্ষমতা প্রভাবিত করতে সামঞ্জস্য করা যায়। এগুলো হলো:   সরঞ্জাম কাম্যতমকরণ  প্রথম পদক্ষেপটি হল সরঞ্জামগুলির বাধা শনাক্তকরণের জন্য প্রক্রিয়াধীন তথ্য পরীক্ষা করে বিদ্যমান সরঞ্জামগুলি তার সম্পূর্ণ উপকারে ব্যবহৃত হচ্ছে কিনা তা যাচাই করা।   প্রক্রিয়াধীন পদ্ধতি  প্রক্রিয়াধীন পদ্ধতি ব্যক্তি থেকে ব্যক্তি বা স্থান থেকে স্থানে পৃথকভাবে পরিবর্তিত হতে পারে। কেন্দ্রটির স্বয়ংক্রিয়তা উল্লেখযোগ্যভাবে সহায়তা করতে পারে। প্রক্রিয়া পরিচালকেরা নিয়ন্ত্রণ গ্রহণ করে হাতেকলমে চালনা করলে স্বয়ংক্রিয়তা কোনও কাজে আসবে না।   নিয়ন্ত্রণ কাম্যতমকরণ  একটি রাসায়নিক প্রক্রিয়াজাতকরণ বা তেল শোধনাগারের মতো একটি সাধারণ প্রক্রিয়াকরণ কেন্দ্রে শত শত বা এমনকি হাজার হাজার নিয়ন্ত্রণ চক্র রয়েছে। প্রতিটি নিয়ন্ত্রণ চক্র প্রক্রিয়াটির একটি অংশ যেমন তাপমাত্রা, স্তর বা প্রবাহ বজায় রাখার নিয়ন্ত্রণের জন্য দায়ী।  যদি নিয়ন্ত্রণ চক্রটি যথাযথভাবে নকশা করা এবং মিল করা না থাকে তবে প্রক্রিয়াটি তার সর্বোত্তম কার্যক্ষমতার নীচে চলে। প্রক্রিয়াটি পরিচালনা করতে আরও ব্যয়বহুল হবে, এবং সরঞ্জাম অকালে নষ্ট হয়ে যাবে। প্রতিটি নিয়ন্ত্রণ চক্র সর্বোত্তমভাবে চালিত হওয়ার জন্য, সংবেদনশীল অংশ, গতিনিয়ন্ত্রক কল এবং সমস্যা শনাক্তকরণ গুরুত্বপূর্ণ। এটি ভালভাবে নথিভুক্ত করা হয়েছে যে ৩৫% এর বেশি নিয়ন্ত্রণ চক্রগুলিতে সাধারণত সমস্যা থাকে। কোনও প্রক্রিয়া শুরুতেই নিখুঁত হয় না। নিখুঁত হলো এক নিরন্তর প্রচেষ্টা যার জন্য প্রয়োজন ত্রুটি এবং উন্নতির পরে সৎ বিশ্লেষণ।   পুরো কেন্দ্রটিকে ধারাবাহিকভাবে পর্যবেক্ষণ এবং কাম্যতমকরণের প্রক্রিয়াটিকে কখনও কখনও কর্মক্ষমতা তদারকি বলা হয়।   আরও দেখুন   কাচের বৈশিষ্ট্যসমূহ গণনা, বেশ কয়েকটি বৈশিষ্ট্যের কাম্যতমকরণ   ঘাটতি সেচ, পানির উৎপাদনশীলতা কাম্যতম করতে   প্রক্রিয়া ছদ্মায়ন   তাগুচি পদ্ধতিসমূহ    বহিঃসংযোগ    তাগুচি পদ্ধতির সাথে সম্পর্কিত  পাঠ্যপুস্তকগুলি    ম্যাটলাবের জন্য টর্শি শিডিউলিং সরঞ্জাম পাত্রটি রুটিন ও লেখচিত্র সমাধান পদ্ধতির জন্য একটি অবাধে উপলভ্য সরঞ্জাম পাত্র।  হিলস্টোরমার,নেল্ডার এবং মিএড দ্বারা সীমাবদ্ধ শিল্প ও গবেষণায়  কাম্যতমকরণের একটি সরঞ্জাম।  বিষয়শ্রেণী:ব্যবসা প্রক্রিয়া ব্যবস্থাপনা বিষয়শ্রেণী:ব্যবসাতে গাণিতিক কাম্যতমকরণ